निजी क्षेत्र भर्सेज सरकारी क्षेत्रलाई गलत ढंगले बुझ्ने तथा व्याख्या गर्ने गरिएको छ । १० हजार निजी क्षेत्रका उद्योगका कारण राज्यलाई पुगेको योगदानलाई सधैँ विर्सिने गरिन्छ । उपभोक्ताको स्तरबाटै हेरेर सही ढंगबाट मुल्याङ्कन गर्ने हो भने आज सरकार वा निजी क्षेत्र कसले बढी सेवा पुयाएको छ, त्यो हेर्नुपर्छ । निजी क्षेत्रका केही अपवाद उद्योगले गलत काम गरे भन्दैमा समुच्च निजी क्षेत्रलाई होच्याइन्छ, जबकि रुग्ण अवस्थामा बचेखुचेका केही सरकारी संस्थानको सेवाको स्तर कस्तो छ, मूल्याङ्कन गर्नु आवश्यक छ । उद्योगधन्दामा ७० प्रतिशत लगानी निजी क्षेत्रको छ । निजी क्षेत्रका १० हजार उद्यमका अगाडि १ सय सरकारी लगानीका उद्यमसँग कुनै तुलना नै गर्न मिल्दैन ।
